Държавен вестник, бр. 36, 2004 г., стр. 13

Б Р О Й  36
Д Ъ Р Ж А В Е Н   В Е С Т Н И К
С Т Р .  13
МИНИСТЕРСКИ СЪВЕТ
ПОСТАНОВЛЕНИЕ № 77 
ОТ 21 АПРИЛ 2004 Г.
за изменение и допълнение на нормативни
актове на Министерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Устройствения правилник на Изпъл-
нителна агенция “Главна инспекция по труда”,
приет с Постановление № 92 на Министерския
съвет от 2000 г. (обн., ДВ, бр. 44 от 2000 г.; изм.
и доп., бр. 87 от 2001 г., бр. 19 и 64 от 2002 г. и
бр. 13 от 2003 г.), се правят следните изменения
и допълнения:
1. В чл. 4:
а) след думата “инспектиране” думите “по
труда” се заличават;
б) точка 2 се изменя така:
“2. осъществява специализирания контрол
по спазването на Закона за насърчаване на за-
етостта и на законодателството, свързано с дър-
жавната служба.”
2. В чл. 7 ал. 2 се изменя така:
“(2) Изпълнителният директор ръководи
Главната инспекция по труда, като:
1. утвърждава след съгласуване с министъ-
ра на труда и социалната политика и с министъ-
ра на държавната администрация годишния
план за работа на Главната инспекция по труда
и годишните планове на териториалните є ад-
министративни звена;
2. предоставя на министъра на труда и со-
циалната политика и на министъра на държав-
ната администрация годишен доклад за дейност-
та на Главната инспекция по труда;
3. организира публикуването на годишния
доклад по т. 2 в срок не по-късно от 12 месеца
от края на годината, за която се отнася;
4. периодично информира министъра на тру-
да и социалната политика, министъра на дър-
жавната администрация, Националния съвет по
условия на труд и Националния съвет за насър-
чаване на заетостта за прилагането на норма-
тивните актове, по които Главната инспекция
по труда осъществява специализиран контрол;
5. прави предложения пред министъра на
труда и социалната политика, министъра на
държавната администрация, Националния съ-
вет по условия на труд и Националния съвет за
насърчаване на заетостта за решаване на въп-
роси, свързани с дейността на Главната инс-
пекция по труда;
6. координира дейността на Главната инс-
пекция по труда с дейността на други админис-
трации и организации, заинтересувани от оси-
гуряването на здравословни и безопасни усло-
вия на труд, по осъществяването на трудовите
правоотношения и по прилагането на Закона за
насърчаване на заетостта и на Закона за дър-
жавния служител;
7. дава предложения за усъвършенстване и
хармонизиране на законодателството в област-
та на осигуряване на здравословни и безопасни
условия на труд и осъществяване на трудовите
и служебните правоотношения;
8. дава разрешения и извършва съгласувания
в определените от нормативните актове случаи;
9. определя териториалния обхват на дей-
ност и териториалната компетентност на инс-
пекторите от дирекциите “Областна инспекция
по труда”;
10. създава или закрива административни
звена в рамките на дирекциите;
11. утвърждава длъжностното разписание на
Главната инспекция по труда;
12. назначава държавните служители в Глав-
ната инспекция по труда и прекратява служеб-
ните правоотношения с тях;
13. сключва, изменя и прекратява трудовите
договори с лицата, работещи по трудово право-
отношение в Главната инспекция по труда;
14. назначава дисциплинарния съвет на Глав-
ната инспекция по труда и налага дисципли-
нарни наказания;
15. командирова служителите на Главната
инспекция по труда в страната и в чужбина;
16. издава наказателни постановления по акто-
ве, съставени от служители на Главната инспек-
ция по труда в случаите, определени от закона;
17. изпълнява и други функции, определени
с нормативни актове.”
3. Член 8 се изменя така:
“Чл. 8. (1) Главната инспекция по труда е
организирана в обща и специализирана адми-
нистрация.
(2) Общата численост на персонала и струк-
турата на Главната инспекция по труда са посо-
чени в приложението.”
4. Член 9 се отменя.
5. В чл. 10 ал. 2 се изменя така:
“(2) Главният секретар:
1. осъществява административното ръко-
водство в изпълнение на законовите разпореж-
дания на изпълнителния директор;
2. ръководи, координира и контролира фун-
кционирането на администрацията за точното
спазване на нормативните актове;
3. утвърждава длъжностните характеристи-
ки на служителите в администрацията;
4. организира и отговаря за провеждането
на атестирането на служителите в администра-
цията и обучението им;
5. координира финансово-стопанската дей-
ност на Главната инспекция по труда;
6. осигурява организационната връзка меж-
ду изпълнителния директор и административ-
ните звена, както и между административните
звена на Главната инспекция по труда;
7. осигурява условия за ефективна и ефи-
касна работа на всички административни звена
на Главната инспекция по труда;
8. осъществява общ контрол за изпълнение
на възложените административни задачи;
9. контролира и отговаря за работата с до-
кументите, за тяхното съхраняване и за опазва-
нето на служебната тайна;
10. изготвя годишен доклад за състоянието
на административната дейност в Главната ин-
спекция по труда;